Julkisasiamiehen ratkaisuehdotus Lenz 28 päivänä marraskuuta 1996. - Euroopan yhteisöjen komissio vastaan Belgian kuningaskunta. - Jäsenyysvelvoitteiden noudattamatta jättäminen - Direktiivien 92/32/ETY, 92/69/ETY, 93/67/ETY, 93/86/ETY ja 93/105/ETY täytäntöönpanon laiminlyönti. - Yhdistetyt asiat C-218/96, C-219/96, C-220/96, C-221/96 ja C-222/96



Oikeustapauskokoelma 1996 sivu I-06817



Julkisasiamiehen ratkaisuehdotukset

1 Esillä olevissa jäsenyysvelvoitteiden noudattamatta jättämistä koskevissa menettelyissä komissio syyttää Belgian kuningaskuntaa siitä, että tämä ei ole antanut säädetyissä määräajoissa tiettyjen direktiivien noudattamisen edellyttämiä lakeja, asetuksia ja hallinnollisia määräyksiä tai ilmoittanut näistä toimenpiteistä säädetyissä määräajoissa komissiolle.

2 Asiassa C-218/96 on kyse neuvoston direktiivin 67/548/ETY muuttamisesta seitsemännen kerran annetun direktiivin 12 artiklassa tarkoitetuissa teknisissä asiakirjoissa vaadittavat tiedot sisältävästä liitteestä VI -D 25 päivänä marraskuuta 1993 annetusta komission direktiivistä 93/105/EY(1). Tämän direktiivin 2 artiklan 1 kohdan mukaan jäsenvaltioiden oli viimeistään 31.12.1993 annettava ja julkaistava direktiivin noudattamisen edellyttämät säännökset sekä ilmoitettava tästä komissiolle viipymättä.

3 Asia C-219/96 koskee vaarallisia aineita sisältävistä paristoista ja akuista annetun neuvoston direktiivin 91/157/ETY mukauttamisesta tekniikan kehitykseen 4 päivänä lokakuuta 1993 annettua komission direktiiviä 93/86/ETY(2). Tämän direktiivin 7 artiklan ensimmäisen kohdan mukaan jäsenvaltioiden oli toteutettava direktiivin noudattamisen edellyttämät toimenpiteet viimeistään 31.12.1993 ja ilmoitettava tästä komissiolle viipymättä.

4 Asiassa C-220/96 on kyse vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä annetun neuvoston direktiivin 67/548/ETY mukauttamisesta tekniikan kehitykseen seitsemännentoista kerran 31 päivänä heinäkuuta 1992 annetusta komission direktiivistä 92/69/ETY(3). Tämän direktiivin 3 artiklan ensimmäisen kohdan mukaan jäsenvaltioiden oli saatettava direktiivin noudattamisen edellyttämät lait, asetukset ja hallinnolliset määräykset voimaan viimeistään 30.10.1993 ja ilmoitettava tästä komissiolle viipymättä.

5 Asia C-221/96 koskee neuvoston direktiivin 67/548/ETY mukaisesti ilmoitettujen aineiden ihmisille ja ympäristölle aiheuttamien vaarojen arviointiperiaatteiden vahvistamisesta 20 päivänä heinäkuuta 1993 annettua komission direktiiviä 93/67/ETY(4). Tämän direktiivin 8 artiklan 1 kohdan mukaan jäsenvaltioiden oli 31.10.1993 mennessä annettava ja julkaistava direktiivin noudattamisen edellyttämät säännökset sekä ilmoitettava tästä komissiolle viipymättä.

6 Asiassa C-222/96 on lopuksi kyse vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä annetun neuvoston direktiivin 67/548/ETY muuttamisesta seitsemännen kerran 30 päivänä huhtikuuta 1992 annetusta neuvoston direktiivistä 92/32/ETY(5). Tämän direktiivin 3 artiklan 1 kohdan mukaan jäsenvaltioiden oli saatettava direktiivin noudattamisen edellyttämät lait, asetukset ja hallinnolliset määräykset voimaan viimeistään 31.10.1993 ja ilmoitettava tästä komissiolle viipymättä.

7 Belgian kuningaskunta ei kiistä sitä, että kyseisiä direktiivejä ei ole pantu määräajassa täytäntöön Belgian kansallisessa oikeudessa. Se ilmoittaa ainoastaan, että direktiivien täytäntöönpanemiseksi tarvittavia säännöksiä valmistellaan parhaillaan ja ne annetaan lähiaikoina.

8 Koska näin ollen on selvää, että kyseisiä direktiivejä ei ole pantu täytäntöön niissä säädetyissä määräajoissa, ei ole tarpeen käsitellä komission seuraavaa väitettä, jonka mukaan vastaaja ei ole ilmoittanut sille viipymättä direktiivien täytäntöönpanemiseksi annettuja lakeja, asetuksia tai hallinnollisia määräyksiä.

9 Edellä esitetyn perusteella esitän, että yhteisöjen tuomioistuin toteaisi, että Belgian kuningaskunta ei ole noudattanut EY:n perustamissopimuksen mukaisia velvoitteitaan, koska se ei ole antanut säädetyssä määräajassa seuraavien direktiivien noudattamisen edellyttämiä lakeja, asetuksia tai hallinnollisia määräyksiä:

- neuvoston direktiivin 67/548/ETY muuttamisesta seitsemännen kerran annetun direktiivin 12 artiklassa tarkoitetuissa teknisissä asiakirjoissa vaadittavat tiedot sisältävästä liitteestä VI -D 25 päivänä marraskuuta 1993 annettu komission direktiivi 93/105/EY,

- vaarallisia aineita sisältävistä paristoista ja akuista annetun neuvoston direktiivin 91/157/ETY mukauttamisesta tekniikan kehitykseen 4 päivänä lokakuuta 1993 annettu komission direktiivi 93/86/ETY,

- vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä annetun neuvoston direktiivin 67/548/ETY mukauttamisesta tekniikan kehitykseen seitsemännentoista kerran 31 päivänä heinäkuuta 1992 annettu komission direktiivi 92/69/ETY,

- neuvoston direktiivin 67/548/ETY mukaisesti ilmoitettujen aineiden ihmisille ja ympäristölle aiheuttamien vaarojen arviointiperiaatteiden vahvistamisesta 20 päivänä heinäkuuta 1993 annettu komission direktiivi 93/67/ETY ja

- vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä annetun neuvoston direktiivin 67/548/ETY muuttamisesta seitsemännen kerran 30 päivänä huhtikuuta 1992 annettu neuvoston direktiivi 92/32/ETY.

Ehdotan lisäksi, että Belgian kuningaskunta velvoitetaan korvaamaan oikeudenkäyntikulut.

(1) - EYVL L 294, s. 21.

(2) - EYVL L 264, s. 51.

(3) - EYVL L 383, s. 113.

(4) - EYVL L 227, s. 9.

(5) - EYVL L 154, s. 1.